Latgallin kieli

Latgallin kieli (omakielinen nimi: latgališu) on balttilainen kieli, jota puhuvat Latvian itäosissa asuvat latgallit. Lisäksi pieniä kieltä puhuvia yhteisöjä on pakkosiirtojen jäljiltä Siperiassa. Kielen asema on kiistelty, sillä jotkut pitävät sitä omana kielenään ja jotkut vain latvian kielen murteena. Vuonna 2011 kielellä oli 164 510 päivittäistä käyttäjää. "Latgalen kieleksi" sanotaan myös muinaisbalttilaista kieltä, joka sulautui myöhemmin latvian kieleen. 

 Historia ja status 
Tärkeä osa kielen kehitystä on ollut latgallien katolinen usko. Ensimmäiset latgallin kielellä kirjoitetut kirjat olivat uskonnollista kirjallisuutta 1700-luvulta. Kieli oli kuitenkin pitkään syrjityssä asemassa. Latgallinkielisen kirjallisuuden julkaiseminen oli jopa kiellettyä vuosina 1865–1904. Vuoden 1904 jälkeen alkoi jälleen ilmestyä latgallinkielisiä oppikirjoja. Uusi testamentti käännettiin latgallin kielelle 1933. Neuvostoliiton miehittäessä Latviaa kirjallisuutta ei juuri julkaistu, mutta kieli säilyi puhekielenä.Nau (2011): s. 4–6 Nykyään kieltä kirjoitetaan latinalaisin aakkosin. 

Nykypäivänä latgallilla ei ole virallista asemaa Latviassa, vaikka sen opetusta kouluissa on vaadittu Latgalen alueella. Kieli on kuitenkin valtion suojelema, mikä vahvistettiin parlamentin päätöksellä viimeksi vuonna 2021, ja sen opiskelu on mahdollista yliopistoissa. Kiinnostus kieltä kohtaan on ollut 2000-luvulla nousussa. Latvian radion 1-kanava julkaisee perjantaisin tunnin kestävää ohjelmaa nimeltä Latgolys stuņde. Vuonna 2022 Latvian presidentti Egils Levits sanoi Latgalaiskongressin avajaispuheessaan, että latgallista tulisi tehdä entistä näkyvämpi kieli koko Latviassa.

 Fonologia 

 Konsonantit 
LabiaaliDentaali-alveolaariPostalveolaariPalataaliVelaariNorm.Pal.Norm.Pal.Norm.Pal.Norm.Pal.Norm.Pal.NasaalimmʲnnʲKlusiilip | bpʲ | bʲt | dtʲ | dʲk | gkʲ | gʲAffrikaattat͡s | d͡zt͡sʲ | d͡zʲt͡ʃ | d͡ʒFrikatiivi(f) | vvʲs | zsʲ | zʲʃ | ʒ(x)LateraalillʲTremulanttirPuolivokaalitwwʲjjʲ
Lähde:Nau (2011): s. 11–13

 Vokaalit 
EtinenKeskinenTakainenSuppeaiɨuPuoliavoinɛɔAvoinæa
Lähde:Nau (2011): s. 9–10

Latgalli on ainoa balttilainen kieli, jossa on vokaalisointu, samanlainen kuin suomen kielessä. Latgallin vokaalisoinnun esimerkkejä:

 suomi  latgalli kesä vosora hieno kesä, lyhyt kesä  vasareņa (haluan) kiertää  (grybu, gribešu) šketerēt (menen) kiertämään  (īmu, īšu) škatarātu

Kielinäyte
Eroja latvian ja latgallin kielen välillä:
 suomi  latvia  latgalli ympäri  apkārt  apleik hei!  sveiks!  vasals! minä rakastan sinua  es tevi mīlu  es tevi mīļoju

Lähteet



 Viitteet 

Luokka:Balttilaiset kielet
Luokka:Latvian kielet